Na temelju Zakona o volonterstvu (Narodne novine br.58/07, 22/13 i 84/21) Lokalni volonterski centar Zelina (u daljnjem tekstu LVC) u okviru projekta “Zelina volontira” objavljuje

 **NATJEČAJ ZA PRIJAVU KANDIDATA**

 **ZA DODJELU NAGRADE ZA VOLONTIRANJE U 2022.g.**

1. **PREDMET NATJEČAJA**

Predmet ovog Natječaja je dodjela godišnje nagrade za volontiranje koju dodjeljuje LVC iz projekta “Zelina volontira” sufinanciran iz Ministarstva rada, mirovinskog sustava, obitelji i socijalne politike Republike Hrvatske, u visini od 2.000,00 kn.

Nagrada se dodjeljuje za najznačajnije aktivnosti u organiziranju volontiranja, a koje su provedene u razdoblju od 01.siječnja 2022.g. do dana raspisivanja ovog Natječaja, a koje su sukladno Zakonu o volonterstvu doprinijele:

* Aktivnom uključivanju više osoba u društvena zbivanja
* Poboljšanju kvalitete života više osoba, više skupina osoba ili dobrobit zajednice
* Promicanju i afirmaciji volonterstva u lokalnoj zajednici

Pozivaju se fizičke i pravne osobe da podnesu prijave s prijedlozima kandidata za dodjelu Godišnje nagrade za volontiranje.

1. **KATEGORIJA NAGRADE ZA VOLONTIRANJE**

Nagrada koja je predmet ovog Natječaja dodjeljuje se za kategoriju: ORGANIZATOR VOLONTIRANJA.

Za kandidata može biti predložena pravna osoba:

* Organizator volontiranja prema Zakonu o volonterstvu: udruga, zaklada, ustanova ili druga pravna osoba koja je registrirana na području grada Sv. Ivana Zeline, te iz čijeg osnivačkog akta proizlazi da nije osnovana s ciljem stjecanja dobiti (neprofitna pravna osoba), državna tijela i tijela jedinica lokalne samouprave, koja su u razdoblju od 01.01.2022.g. do dana raspisivanja ovog Natječaja organizirali volontiranje.
1. **KRITERIJI ZA DODJELU NAGRADE**

Ocjenjivanje prijedloga o kandidatu za Nagradu provest će se sukladno slijedećim kriterijima:

* Promocija volonterskih aktivnosti u zajednici
* Broj uključenih volontera/volonterki u pojedine volonterske aktivnosti
* Broj sati provedenih u aktivnostima volontiranja
* Partnertsvo i umrežavanje s drugim organizacijama sličnog ili istog područja djelovanja na lokalnoj, odnosno nacionalnoj razini, s ciljem afirmacije volonterstva
1. **OPĆI UVJETI I SADRŽAJ PRIJAVE ZA NATJEČAJ**

Zainteresirane fizičke i pravne osobe, kao predlagatelji na ovaj Natječaj mogu prijaviti samo po JEDAN (1) prijedlog za kandidata za Godišnju nagradu – Organizator volontiranja. Prijava mora sadržavati slijedeću dokumentaciju:

1. Obrazac za prijavu kandidata za dodjelu Nagrade: Organizator volontiranja u 2022.g. - ispunjen i potpisan
2. Obrazac pisane suglasnosti kandidata – predstavnika organizatora volontiranja za pristanak za sudjelovanje u Natječaju - potpisan i pečatiran
3. Opis i broj provedenih aktivnosti u razdoblju od 01.01.2022. do dana raspisivanja ovog Natječaja, sa navedenim brojem volontera/volonterki uključenih u aktivnosti, kao i broj sati provedenih u istim
4. Druge relevantne materijale koji potvrđuju aktivnosti organizatora (fotografije, članci i objave iz medija, te tiskovni materijali)
5. **NAČIN PRIJAVE**

Prijava knadidata mora sadržavati kompletnu dokumentaciju koja je navedena u točci 4 ovog Natječaja. Svi predlagatelji moraju podnijeti prijavu na propisanom obrascu, koji mora biti ispunjen i potpisan.

 Za vrijeme trajanja Natječaja, sve dodatne informacije mogu se dobiti putem e-mail adrese lvckoordinator@udruga-srce-zelina.hr

1. **ROK I MJESTO PODNOŠENJA PRIJAVE**

Rok za podnošenje prijave za ovaj Natječaj je 3 tjedna od dana objavljivanja, odnosno, zaključno sa danom 22. 11. 2022.g.

Prijava se može poslati na dva načina:

1. Elektroničkim putem zaključno sa 22.11.2022.g. na e-mail adresu: lvckoordinator@udruga-srce-zelina.hr uz naznaku predmeta: “ Prijava za Natječaj - Nagrada za volontiranje”
2. Poštom, zaključno sa datumom 22.11.2022.g. na adresu: LOKALNI VOLONTERSKI CENTAR ZELINA, Petra Preradovića 3, 10380 Sv. Ivan Zelina, uz naznaku: NE OTVARAJ ! PRIJAVA NA NATJEČAJ

 **7. NAČIN PROCJENE I ODABIR PRIJEDLOGA**

Procjenu zaprimljenih prijava kao i konačnu Odluku na raspisani Natječaj, obavit će Povjerenstvo izabrano od ukupno 5 članova, sukladno naprijed navedenim kriterijima, a tek nakon završetka roka prijave.

Povjerenstvo neće razmatrati prijavu ako je:

* Dostavljena osobno
* Poslana nakon roka za podnošenje
* Poslana suprotno pravilima i obrascima propisanim ovim Natječajem

 **8. OBJAVA ODLUKE O DODJELI NAGRADE**

Proglašenje Odluke o dodjeli nagrade : Organizator volontiranja 2022.g objavit će se u roku od 7 dana od završetka Natječaja. Svi kandidati biti će obavješteni o rezultatima konačnog izbora pismenim putem na svoje e-mail adrese.

 **Koordinator LVC Zelina:**

 **Jasna Novaković – Marković, v.r.**

UR:BR.15-02-22-06 08. Studenog 2022.g.